מאי 2019 בערוצי הסרטים של הוט - Pop Tarts - תרבות אמריקנית פופולרית
Home / טלויזיה / מאי 2019 בערוצי הסרטים של הוט
אפי טריגר 30/04/2019	טלויזיה, כללי Leave a comment 283 Views
המומלצים: 01-18.5
בכורה. גלן קלוז זוכה בשחקנית הטובה ביותר בגלובוס הזהב
בכורה. סטיב קוגן ופול ראד הם זוג המתמודד עם גידול ילד בן 10
בלשי אל. איי.
בכורה. ברוס וויליס יעשה הכול כדי לשחרר את כלבו מחוטפיו
סרט מסתורין לכל המשפחה בכיכובה של סוזן סרנדון
בכורה. ליאם ניסן ופליסטי ג'ונס בדרמה עם מסר רגיש וכנה
בכורה. מותחן אימה ומסתורין בכיכובה של סופיה קוקסון
אנימציית הרפתקאות המבוססת על ספרי הקומיקס הקלאסיים
בכורה. מילה קוניס וקייט מקינון בקומדית פעולה פרועה וכייפית
אנימציית הרפתקאות קומית לכל המשפחה
בכורה. אנט בנינג וסירשה רונן בעיבוד למחזה של אנטון צ'כוב
בכורה. אומה תורמן היא מנהלת פנימיה מיסתורית ואפלה
בכורה. אד האריס הוא אב שיוצא למסע אחרון בכבישים עם בנו
בכורה. רמי מאלק זוכה האוסקר בסרט המבוסס על רב מכר
בכורה. ג'רארד באטלר הוא אב לבן 10 המאובחן כחולה סרטן
בכורה. אית'ן הוק ורוז ביירן בדרמה קומית מוזיקלית
המומלצים: 19-31.5
בכורה. ג'יימס פרנקו ודניס קווייד במותחן פעולה מד"ב
בכורה. מותחן פשע, רימייק לסרט משנת 1972
בכורה. שובר קופות ענק והמשך עלילותיו של פארק הדינוזוארים
ג'יימס ספיידר וסוזן סרנדון בדרמה רומנטית עפ"י רב מכר
בכורה. אנימציה קומית המבוססת על ספר הילדים של דוד ספיר
בכורה. מותחן ריגול ופעולה בכיכובם של מארק וולברג וג'ון מלקוביץ'
בכורה. אית'ן הוק הוא כומר מיוסר בסרטו של פול שרדר
בכורה. מליסה מקארתי היא שוטרת העובדת לצידה של בובה
בכורה. קיאנו ריבס ווינונה ריידר בסרטם הרביעי יחד
בכורה. פריקוול לסדרת סרטי המתח והאימה המוצלחת
האישה -The Wife בכורה
עיבוד קולנועי לרומן באותו השם מאת מג ווליצר בכיכובה של גלן קלוז אשר זכתה לשבחי הביקורות ואף בפרס גלובוס הזהב לשחקנית הטובה ביותר. ג'ואן ארצ'ר היא אישה אשר ויתרה על קריירת כתיבה משלה בכדי לשמש כיד ימינו של בעלה הסופר והנדבן אותו משחק ג'ונתן פרייס. ג'ואן מתחילה להרהר בבחירות שעשתה בחייה לצד בעלה הנרקיסיסט. ג'ואן למעשה כתבה את כל ספריו של בעלה שעם השנים הפך לסופר מפורסם שאפילו בנם המעריץ את אביו אינו מודע לכך שאימו היא זו שכתבה את כל הספרים. ערב זכייתו של ג'וזף בפרס נובל לספרות מחליטה ג'ואן לעזוב אותו. עם: הארי לויד, כריסטיאן סלייטר. במאי: ביורן רונגה (ארה"ב, 2018).
03.05 יום שישי בשעה 22:00, HOT cinema 1. החל מה-05.05 ב- CinemaTime
בית אידיאלי – Ideal Home בכורה
דרמה קומית בכיכובם של סטיב קוגן ופול ראד. ארסמוס (קוגן) ופול (ראד) הם זוג הומוסקסואלים אשר חייהם משתנים לגמרי כאשר לפתע הם צריכים להתמודד עם משימה בלתי צפויה של גידול ילד בן 10. יום אחד מופיע ביל על דלתם וטוען שהוא הנכד של ארסמוס. הזוג הצבעוני אינו מוכן לוותר על חייהם הראוותנים אך כנראה שלילד בן ה-10 יש כמה דברים ללמד אותם על ערך המשפחה. עם: ג'ייק מקדורמן, מוניק קנדלריה. במאי: אנדרו פלמינג (ארה"ב, 2018).
04.05 יום שבת בשעה 13:15, HOT cinema 1. החל מה-05.05 ב- CinemaTime
בלשי אל. איי. – Once Upon a Time in Venice בכורה
קומדיית פשע ומסתורין בכיכובו של ברוס וויליס. סטיב פורד הוא בלש פרטי בלוס אנג'לס שחייו הפרטיים והמקצועיים מתערבבים כאשר כלבו האהוב נגנב על ידי כנופיה חסרת רחמים. בעקבות סדרה של מצבים מוזרים סטיב מוצא עצמו פועל עבור הכנופיה על מנת שישחררו את הכלב וכל זה בזמן שרודפים אחריו שני אחים נקמנים, מלווה בריבית ועוד כמה טיפוסים מפוקפקים. עם: ג'ון גודמן, ג'ייסון מומואה, אדם פ. גולדברג. במאי: מארק קאלן (ארה"ב, 2017).
04.05 יום שבת בשעה 16:30, HOT cinema 1. החל מה-05.05 ב- CinemaTime
המרגל שזרק אותי – The Spy Who Dumped Me בכורה
קומדיית פעולה פרועה וכיפית בכיכובן של מילה קוניס וקייט מקינון. אודרי ומורגן בנות ה-30 הן שתי חברות טובות ושותפות לדירה בלוס אנג'לס. כאשר מופיע פתאום בדירתן החבר לשעבר של אודרי ומספר כי רודפים אחריו מתנקשים רצחניים הבנות מפתיעות אפילו את עצמן ומחליטות לצאת למשימה ברחבי אירופה בה הן מסתבכות בקונספירציה גדולה. בעוד שהבנות בורחות ממתנקשים מקצועיים וקשוחים הן פוגשות בסוכן בריטי שובה לב אך חשוד כמרגל. איכשהו בתוך כל הבלגן הזה אודרי ומורגן, שותפות לדירה שרגע לפני זה לא ידעו כלום על מזימות בינלאומיות ומרגלים רוקמות תוכנית להציל את העולם. עם: ג'סטין ת'רו, אסטין דמרי-בארנס. במאית: סוזן פוגל (ארה"ב, 2018).
10.05 יום שישי בשעה 22:00, HOT cinema 1. החל מה-12.05 ב- CinemaTime
השחף – The Seagull בכורה
דרמה קומית רומנטית בכיכובן של אנט בנינג וסירשה רונן. עיבוד למחזה של אנטון צ'כוב. אירנה היא שחקנית מזדקנת המגיעה עם בנה קונסטנטין (בילי האוול) לביקור בבית הכפר של אחיה. כאשר פעם אחת היא גם מביאה איתה את טריגורין, סופר צעיר ומוצלח (קורי סטול) בו היא גם מאוהבת. נינה, בת השכנים הצעירה והחופשיה ברוחה (רונן) נמצאת במערכת יחסים עם קונסטנטין אך כשהיא פוגשת בבוריס היא מתאהבת בו. עם: אליזבת מוס. במאי: מיכאל מאייר (ארה"ב, 2018).
11.05 יום שבת בשעה 13:45, HOT cinema 1. החל מה-12.05 ב- CinemaTime
במעמקי המסדרון האפל – Down a Dark Hall בכורה
דרמת פנטזיה ואימה בכיכובה של אומה תורמן. קיט גורדי היא צעירה בעייתית הנזרקת מבית ספרה לאחר שהואשמה בניסיון הצתה. באופן קצת מפתיע קיט מקבלת הזדמנות להתקבל לפנימייה נחשבת ואמה המודאגת ממהרת לרשום אותה בניגוד לרצונה. בפנימייה המבודדת קיט מגלה במהרה את הפן העל טבעי האפל של המקום ועל גורלם של הסטודנטים הקודמים ובעזרת כמה צעירות אאוטסיידריות כמוה היא יוצאת להילחם במנהלת הפנימייה המסתורית ובדברים המוזרים שקורים להן. עם: אנה-סופיה רוב, איזבל פורמן. במאי: רודריגו קורטס (ארה"ב, 2018).
15.05 יום רביעי בשעה 22:00, HOT cinema 1. החל מה-19.05 ב- CinemaTime
הפרפר – Papillon בכורה
רימייק לדרמת הפשע והמסתורין משנת 1973 בכיכובם של צ'רלי הונאם (קינג ארתור: אגדת החרב) ורמי מאלק הנהדר שזה עתה זכה באוסקר על תפקידו בתור פרדי מרקורי בסרט רפסודיה בוהמית. בסיפור המבוסס על רב מכר אוטוביוגרפי תחת אותו השם, הנרי הוא פורץ כספות המופלל ומורשע ברצח שלא ביצע ועל כך נשלח למאסר עולם בכלא צרפתי על אי באפריקה הנקרא "אי השטן". הנרי יוצר ברית עם זייפן מורשע מוזר בשם לואיס דגה ומשכנע אותו להצטרף אליו בתוכנית בריחה שאפתנית. עם: איב יוסון. במאי: מייקל נואר (ארה"ב, 2018).
17.05 יום שישי בשעה 22:00, HOT cinema 1. החל מה-19.05 ב- CinemaTime
גיבור אמריקאי – A Family Man בכורה
דרמה בכיכובו של ג'רארד באטלר. דיין הוא צייד ראשים מצטיין המתחרה על משרת מנהל החברה לאחר שהבעלים של החברה הודיע כי הוא עומד לפרוש. חייו של דיין משתנים ביום אחד לאחר שנודע לו כי בנו בן ה-10 מאובחן במחלת הסרטן. מאותו הרגע סדרי העדיפויות המקצועיים שלו בעבודה ומחויבותו לתמוך במשפחתו מתחילים להתנגש. עם: וילם דפו, אליסון ברי, גרטשן מול. במאי: מארק וויליאמס (ארה"ב, 2017).
18.05 יום שבת בשעה 14:20, HOT cinema 1. החל מה-19.05 ב- CinemaTime
קולוסאל – Colossal בכורה
קומדיית פנטזיה בכיכובה של אן האת'וויי. גלוריה לא עובדת ולאחר שהחבר שלה זורק אותה מהדירה שלהם היא נאלצת לחזור לעיירת הולדתה. כאשר היא שומעת בחדשות על מפלצת ענקית ההורסת את העיר סיאול שבקוראה היא מופתעת לגלות כי קיים קשר מוזר בינה ובין המפלצת. ככל שהאירועים יוצאים משליטה גלוריה מנסה להבין מדוע לקיום חסר המשמעות שלה יש אפקט כה עצום על גורלו של העולם כולו. עם: ג'ייסון סודייקיס, טים בלייק נלסון. במאי: נאצ'ו ויגאלונדו (ארה"ב, 2017).
18.05 יום שבת בשעה 23:45, HOT cinema 1. החל מה-19.05 ב- CinemaTime
סופרפליי – SuperFly בכורה
רימייק למותחן הפשע מז'אנר הבלאקספלויטיישן שצמח בתחילת שנות ה-70 והפך לקאלט גם בזכות הפסקול המצוין שלו. בעלילה, פריסט (טרבור ג'קסון) הוא סוחר קוקאין צעיר אך מנוסה באטלנטה החושב על פרישה מהסחר ועולם הפשע ומחליט לתכנן ג'וב גדול אחרון אך מסוכן. פריסט יורד למקסיקו ליצור קשר עם הקרטל – המקור הראשוני של המוצר אותו הוא מוכר. כדי להצליח פריסט חייב להגן על חבריו בזמן שהוא מתמודד עם קולגות קשוחים והמשטרה. עם: לקס סקוט דייוויס, מייקל קנת' ויליאמס. במאי: דירקטור אקס (ארה"ב, 2018).
23.05 יום חמישי בשעה 00:00, HOT cinema 1. החל מה-26.05 ב- CinemaTime
עולם היורה: נפילת הממלכה – Jurassic World: Fallen Kingdom בכורה
שובר קופות ענק והמשך לסרט האחרון משנת 2015 בסדרת הסרטים המצליחים אודות פארק הדינוזאורים. כשלוש שנים לאחר שהפארק נסגר והדינוזאורים מסתובבים חופשי באי, הר הגעש הרדום של האי מתעורר ומאיים לסכן את כל הדינוזאורים. אואן וקלייר (כריס פראט וברייס דאלאס הווארד) שני המדענים האמיצים מהסרט הקודם חוזרים אל הפארק כדי לנסות להציל את שארית הדינוזאורים מהכחדה. בחיפושו אחר מנהיג חבורת הדינוזאורים מגלה אואן קונספירציה אשר עלולה לסכן את הפארק כולו. עם: ג'ף גולדבלום, רייף ספול, דניאלה פינדה. במאי: חואן אנטוניו ביונה (ארה"ב, 2018).
24.05 יום שישי בשעה 22:00, HOT cinema 1. החל מה-26.05 ב- CinemaTime
מייל 22 – Mile 22 בכורה
מותחן ריגול ופעולה בכיכובם של מארק וולברג, ג'ון מלקוביץ' ולורן כהן מאת הבמאי של "השורד האחרון" (בו כיכב וולברג גם כן). ג'יימס סילבה (וולברג) הוא קצין מודיעין ביחידת עילית של הסי-אי-איי הנעזר בצוות טקטי סודי על מנת לנסות ולהבריח אל מחוץ לאינדונזיה שוטר מסתורי המחזיק במידע רגיש. השוטר המסגיר עצמו לשגרירות ארה"ב טוען שיש בידיו דיסק עם מידע על פעולת טרור שעלולה להתרחש בעתיד הקרוב כנגד שגרירות ארה"ב. ג'יימס נעזר בבישופ, מומחה התקשורת (מלקוביץ') ובאליס, הסגנית (כהן) כדי לחמוק מהצבא המקומי, המשטרה וכנופיות על מנת לחלץ את השוטר עם המידע החשוב. עם: רונדה ראוזי, איקו אוואיס. במאי: פיטר ברג (ארה"ב, 2018).
25.05 יום שבת בשעה 22:00, HOT cinema 1. החל מה-26.05 ב- CinemaTime
הכנסייה החדשה – First Reformed בכורה
מותחן דרמה ומסתורין בכיכובו של אית'ן הוק ובבימויו של פול שרדר (כותב התסריטים הקלאסיים "נהג מונית" ו"ג'יגולו אמריקאי") שגם כתב את התסריט לסרט זה. כומר פרוטסטנטי מיוסר (הוק) של קהילה קטנה במדינת ניו יורק מתמודד עם ייאוש שנגרם לו מאובדן בנו, פירוק נישואיו ומצב בריאותי מתדרדר. על אף מחשבות קודרות על עתידו העגום של העולם כאשר מגיע אליו כדי לקבל עזרה רוחנית אדם אשר איבד אמונה במין האנושי ורוצה לסיים את חייו הכומר מנסה לשכנע אותו למצא בכל זאת איזשהו ניצוץ של אמונה. עם: אמנדה סייפריד, סדריק ת'ה אנטרטיינר. במאי: פול שרדר (ארה"ב, 2018).
26.05 יום ראשון בשעה 23:45, HOT cinema 1.
ג'ולייט, הגרסה העירומה – Juliet, Naked בכורה
דרמה קומית מוזיקלית בכיכובם של אית'ן הוק ורוז ביירן המבוססת על ספרו של ניק הורנבי ("נאמנות גבוהה"). אנני תקועה במערכת יחסים מנומנמת עם דנקן (כריס אודווד) שהוא מעריץ גדול ואובססיבי של טאקר קרואו, כוכב רוק וותיק שנעלם מהתודעה בשנים האחרונות. כאשר מתגלה במקרה סקיצה נשכחת של קרואו לאחר 25 שנים הדבר מוביל באופן מפתיע למפגש ולקשר בין אנני וקרואו המשנה את חייהם. במאי: ג'סי פרץ (ארה"ב, 2018).
27.05 יום שני בשעה 22:00, HOT cinema 1. החל מה-26.05 ב- CinemaTime
בובה של רצח – The Happytime Murders בכורה
קומדיית פעולה פרועה בכיכובה של מליסה מקארתי המגלמת שוטרת בעולם בו בובות ובני אדם חיים זה לצד זה בהרמוניה אך הבובות נחשבות לאזרחים סוג ב'. קוני אדוורדס היא בלשית משטרה בת אדם החוברת ליריבה, בובה בלשית שחזרה מפרישה על מנת לפתור יחד מקרה רצח בו בובות מתוכנית טלוויזיה אהובה משנות ה-80 נרצחות אחת אחרי השנייה. עם: מאיה רודולף, אליזבת בנקס, לזלי דייוויד בייקר. במאי: בריאן הנסון (ארה"ב, 2018).
30.05 יום חמישי בשעה 22:00, HOT cinema 1. החל מה-02.06 ב- CinemaTime
הטיהור הראשון – The First Purge בכורה
פריקוול לסדרת סרטי המתח והאימה המוצלחת. הפעם הסיפור עוקב אחר האירועים שהובילו לליל הטיהור הראשון. בעתיד הלא רחוק השלטון בארה"ב הודח והוחלף על ידי מפלגה חדשה הנקראת "האבות המייסדים החדשים של אמריקה". המפלגה החדשה מודיעה על ניסוי שיתקיים בסטייטן איילנד שבניו יורק שבו במשך 12 שעות אזרחים יוכלו "לטהר" ולהביע את האגרסיות שלהם בכל צורה שהם רוצים. הניסוי בו הפשעים מותרים והחוקים אינם תקפים כמעט נכשל ובמהלך הלילה מתגלים סודות אשר עשויים לערער את ארצות הברית כולה. עם: מריסה טומיי, מלוני דיאז. במאי: ג'רארד מקמאווי (ארה"ב, 2018).
31.05 יום שישי בשעה 22:00, HOT cinema 1. החל מה-02.06 ב- CinemaTime
שישבת 24.5-25.5
לא נשבר – Unbroken
דרמה שוברת קופות שביימה אנג'לינה ג'ולי. סיפורו האמיתי והבלתי יאמן של לואי זמפריני, אצן אולימפי אמריקאי שנפל בשבי היפני במלה"ע ה-2, ושרד עינויים נפשיים וגופניים. עם: ג'ק אוקונל, גארט הדלנד (ארה"ב 2014).
24.05 יום שישי בשעה 13:25, HOT cinema 1.
ארבעה קוסמים ושודדים מקצוענים נאלצים לבצע שוד מורכב ביותר עבור גאון טכנולוגי המאיים
לחשוף אותם. עם: וודי הארלסון, מארק רופאלו. במאי: ג'ון מ. צ'ו (ארה"ב, 2016).
24.05 יום שישי בשעה 17:40, HOT cinema 1. החל מה-26.05 ב-CinemaTime
ארץ אוז – Oz: The Great and The Powerful
פנטזיית הרפתקאות מצליחה שמהווה הקדמה ל"הקוסם מארץ עוץ". קוסם בקרקס נידח המגיע בסערה לארץ אוז, פוגש שלוש מכשפות וצריך להחליט מי הטוב ומי הרע. עם: ג'יימס פרנקו, מילה קוניס, בימוי: סם ריימי (ארה"ב 2013).
24.05 יום שישי בשעה 19:50, HOT cinema 1.
אייכמן – Eichmann
דרמה. סיפור ביוגרפי המבוסס על וידויו האחרון של אייכמן אותו נתן לקצין משטרה ישראלי צעיר לפני הוצאתו להורג. עם: תומאס קרצ'מן, אבנר לס. במאי: רוברט יאנג (אנגליה, 2007).
25.05 יום שבת בשעה 08:40, HOT cinema 1. החל מה-26.05 ב-CinemaTime
זה הבן שלי – That's my Boy
אדם סנדלר ואנדי סאמברג מככבים בקומדיה פרועה על גבר תפרן שהביא לעולם ילד בגיל הנעורים וגידל אותו לבד עד גיל 18, המנסה לחדש את הקשר עם בנו שעומד להינשא לבת עשירים. בימוי: שון אנדרס (ארה"ב 2012).
25.05 יום שבת בשעה 15:30, HOT cinema 1. החל מה-26.05 ב-CinemaTime
ג'ון וויק 2 – John Wick: Chapter Two
קיאנו ריבס כמתנקש המהיר והעצבני בעולם ששמו לו פרס על הראש ועכשיו הראש של כולם בסכנה. (ארה"ב, 2017).
25.05 יום שבת בשעה 23:35, HOT cinema 1. החל מה-26.05 ב- CinemaTime
הבלשית הצעירה – Ace the Case
סרט מסתורין לכל המשפחה בכיכובה של סוזן סרנדון. אמה של אוליביה בת ה-10 יוצאת לנסיעת עסקים ומשאירה אותה לבד בבית עם אחיה מיילס בן ה-17. בוקר אחד כאשר אוליביה יוצאת לטיול מאוחר עם הכלב היא רואה את שכנתה הצעירה נחטפת באמצע הרחוב הריק מאדם. אוליביה מספרת למשטרה מה ראתה אך אף אחד אינו מאמין לה חוץ מדוטי, בלשית צינית אחת (סרנדון) שגם היא דיי סקפטית. אוליביה האמיצה מחליטה לצאת לבד ולחפש את שכנתה החטופה ולשכנע את אחיה ואת דוטי שמה שראתה קרה באמת. עם: לב גורן, איוונה קיין. במאי: קווין קאומן (ארה"ב, 2016).
04.05 יום שבת בשעה 22:00, HOT cinema 3. החל מה-05.05 ב- CinemaTime
7 דקות אחרי חצות – A Monster Calls בכורה
דרמת פנטזיה בשילוב אנימציה עם מסר רגיש וכנה. העלילה מבוססת על סיפור של פטריק נס תחת אותו השם. קונור הוא ילד עם בעיות, הוא צריך להתמודד עם בריון בבית ספר, סבתא נוקשה (סיגורני ויבר) אבא שלא נמצא ואמא (פליסטי ג'ונס) עם מצב בריאותי מדרדר העוברת טיפולים כימותרפיים. קונור בעיקר כועס ומדחיק את המציאות. לילה אחד הוא מזמן אליו מפלצת דמוית עץ ענקית (קולו של ליאם ניסן) המספרת לו שלושה סיפורים תמורת סיפור אחד שלו שיספר לה. חילופי הסיפורים עוזרים לקונור להתמודד עם מציאותו הלא פשוטה ולשחרר את הכעס. עם: לואיס מק'דוגל. במאי: חואן אנטוניו ביונה (ארה"ב, 2017).
04.05 יום שבת בשעה 22:00, HOT cinema 4. החל מה-05.05 ב- CinemaTime
הצליבה – Crucifixion The בכורה
מותחן אימה ומסתורין בכיכובה של סופיה קוקסון המגלמת עיתונאית חוקרת צעירה הלוקחת על עצמה לגלות האם כומר שנכלא לאחר שניסה לבצע גירוש שדים בנזירה ומואשם בהריגתה אכן אשם או שכן המוות נגרם בשל מאבק בשד אכזרי שהשתלט עליה. העלילה מסופרת בצורה של פלאשבקים המבוססים על מקרה אמיתי של נזירה הלוקה בנפשה שמתה בעת ניסיון גירוש שדים שנעשה בה בכנסיה ברומניה מה שמוסיף מימד של אימה מציאותית וקודרת למותחן. עם: אדה לופו, קורנליו אוליצ'י. במאי: קסבייה גאנס (ארה"ב, 2017).
05.05 יום ראשון בשעה 22:00, HOT cinema 2. החל מה-05.05 ב- CinemaTime
אסטריקס באחוזת האלים – Asterix & Obelix: Mansion of the Gods
אנימציית הרפתקאות קומית בהפקה צרפתית – בלגית המבוססת על ספרי הקומיקס הקלאסיים. שנת 50 לספירה, על מנת לחסל סופית את "מעוז ההתנגדות האחרון" של האוכלוסייה הגאלית הקיסר הרומי מחליט לבנות מאחז רומאי על יד כפרו של אסטריקס בתקווה ללחוץ על אחרוני הגאלים להיטמע או להעלם. עם: אלכסנדר אסטייה, רוג'ר קרל. במאים: לואי קלישי, אלכסנדרה אסטייה (צרפת, 2014).
09.05 יום חמישי בשעה 07:55, HOT cinema 3. החל מה-12.05 ב- CinemaTime
אוזי והנביחה הגדולה – Ozzy
אנימציית הרפתקאות קומית לכל המשפחה. אוזי הכלב חיי חיים מושלמים ורגועים אך כל זה עומד להתהפך כאשר משפחתו יוצאת לחופשה ואוזי נשלח לפנסיון כלבים יוקרתי המתגלה ככלא לכלבים המנוהל על ידי בעלים מרושעים. אוזי חייב לחמוק מהסכנות שבחיים בכלא, הוא מוצא חברים חדשים והחבורה מחליטה למצא דרך להימלט מהכלא ולחזור הביתה. עם: גיירמו רומרה. במאי: אלברטו רודריגז, נאצ'ו לה קאסה (קנדה, 2016).
11.05 יום שבת בשעה 06:45, HOT cinema 3. החל מה-12.05 ב- CinemaTime
קודאכרום – Kodachrome בכורה
דרמה באווירה נוסטלגית על ימיה האחרונים של טכנולוגיית פיתוח הפילם האהובה "קודאכרום". אד האריס מגלם את בן, צלם אשר חולה במחלה סופנית. למרות שלא דיבר עם בנו מט (ג'ייסון סודייקיס) ב-10 השנים האחרונות הוא מבקש ממנו שיצא איתו למסע בכבישים במטרה להגיע לפרסונס שבקנזס שם נמצאת מעבדת פיתוח הפילם האחרונה שעדיין מפתחת פילם מסוג "קודאכרום". לבן ישנם כמה סרטי פילם שהוא מעוניין לפתח לפני שהוא הולך לעולמו והמעבדה בקנזס שהיא האחרונה שיכולה לפתח אותם, גם היא עומדת להסגר בקרוב לנצח. עם: אליזבת אולסן, ברוס גרינווד. במאי: מארק רסו (ארה"ב, 2018).
16.05 יום חמישי בשעה 22:00, HOT cinema 4. החל מה-19.05 ב- CinemaTime
18.05 יום שבת בשעה 09:20, HOT cinema 3. החל מה-19.05 ב- CinemaTime
קשר קטלני – Kin בכורה
מותחן פעולה מדע בדיוני בכיכובם של ג'יימס פרנקו, דניס קווייד, זואי קרביץ (הבת של לני) וגם מייקל בי. ג'ורדן (הבן של מייקל). אלי (מיילס טרויט) הוא רק ילד בן 14 שיצא לאסוף גרוטאות כדי לעשות קצת כסף ומוצא במקרה נשק עוצמתי מעולם אחר. אלי משתמש בנשק כדי להציל את אחיו המאמץ שזה עתה השתחרר מהכלא וכבר הסתבך עם חבורת פושעים. מהר מאוד השניים מוצאים עצמם נרדפים ע"י סוכנים פדרליים ושכירי חרב מהחלל שהגיעו בכדי להשיב את הנשק חזרה. עם: ג'ק ריינור. במאים: ג'ונתן בייקר, ג'וש בייקר (ארה"ב, 2018).
22.05 יום רביעי בשעה 22:00, HOT cinema 2. החל מה-26.05 ב- CinemaTime
כשגבר אוהב אישה – White Palace
דרמה רומנטית עפ"י רב המכר "ארמון לבן" מאת גלן סאוואן. אלמן יהודי יאפי ומשכיל מתאהב במלצרית נוצריה גרושה, המבוגרת ממנו בשנים רבות. עם: ג'יימס ספיידר, סוזן סרנדון, בימוי: לואיס מנדוקי (ארה"ב 1990)
24.05 יום שישי בשעה 22:00, HOT cinema 3.
משפחה בהחלפה – Monster Family בכורה
אנימציה קומית לכל המשפחה בהפקה בריטית-גרמנית המבוססת על ספר ילדים מוצלח של דוד ספיר שגם היה שותף בכתיבת התסריט. משפחה לא מאושרת שכל אחד בה עסוק בעצמו ובבעיות שלו מנסה לצאת לבילוי כיפי במסיבת תחפושות כדי להתחבר. התוכנית משתבשת לגמרי כאשר דרקולה מתאהב באמא ומצווה על המכשפה באבה יגה להפוך אותה לערפדית עבורו אך היא בטעות הופכת את כל המשפחה למפלצות להן הם התחפשו. עם: אמילי ווטסון, ג'ייסון אייזקס. במאי: הולגר טאפה (אנגליה, 2017).
25.05 יום שבת בשעה 09:15, HOT cinema 3. החל מה-26.05 ב- CinemaTime
היעד… חתונה – Destination Wedding בכורה
דרמה קומית רומנטית בכיכובם של קיאנו ריבס ווינונה ריידר שזהו סרטם הרביעי יחד. פרנק ולינדזי הם שני אורחים אומללים בחתונה שהם בכלל לא רוצים ללכת אליה עם חתן וכלה שהם ממש לא אוהבים. אפילו את עצמם וגם זה את זו הם מתעבים, איכשהו בסוף השבוע הגורלי הם מבלים זה בחברת זו ולאחר שהלב מצליח לגבור על השכל וההיגיון הם מפתחים חיבה אחד לשנייה. עם: די ג'יי דלנבק. במאי: ויקטור לוין (ארה"ב, 2018).
30.05 יום חמישי בשעה 22:00, HOT cinema 3. החל מה-02.06 ב- CinemaTime
Previous מאי 2019 ב-יס דוקו
Next מאי 2019 ב- yes VOD
לוח שידורים ערוצי ספורט1 לשבוע: 20.9 – 14.9 שבת 14.9 ספורט1 + ספורט1HD 09:00 …